lv en lv lv en lv lv sl lv en lv en lv lv lv de es lv lv lv en lv lv lv lv lv lv lv lv en lv lv vo lv lv lv en lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv eu lv en
Audzināt bērnu bez kliegšanas. Četri soļi vecāku uzvedības mainīšanai | Mammamuntetiem.lv
Jaunākie raksti Ziņas Grūtniecība Bērns Ģimene un attiecības Māja un dārzs Skaistums un veselība Svētki Receptes Viedokļi Žurnāli Video Tēva diena Viedā māja
Kad nervi vairs netur, pacietība beigusies un citus risinājumus neredzam, balss pacelšana jeb vienkārši sakot - kliegšana, ir pēdējais izmisīgais mēģinājums disciplinēt mazo vai vismaz noturēt savas robežas pašas acīs. Pieredze un speciālistu atzinumi gan rāda, ka kliegšana ir vien savas nevarēšanas atzīšana. Rezultātu tas nedod, toties attiecības ar bērnu sabojā.
Vienīgais veids, kā sākt kontrolēt emocijas, ir vispirms tās apzināties, nosaukt skaļi vismaz sev, un tad sākt ar tām strādāt.
Psiholoģe Jūlija Danilova portālā Psychologytoday.ru iesaka pamēģināt metodi, kas varētu noderēt tiem vecākiem, kas vēlas bērnu audzināt savādāk.
Lai mainītu ierastas uzvedības algoritmu, ir ne tikai jāvēlas to darīt, bet pašiem vecākiem arī jāpraktizē pavisam cita domāšana un uzvedība. Sākumā mainās vecāki, tad - bērni. Kopumā tas var aizņemt pat trīs mēnešus, brīdina psiholoģe, tomēr tas  noteikti ir to vērts!
Viņš iemainīja sievu pret biroja administratori. Kāpēc tā notiek, skaidro psihologs
Kāpēc bērna uzvedība visneciešamākā tad, kad mamma ir līdzās?
Marinējam beciņas! Tantes Guntiņas sēņu marinādes sensenā recepte
Apzinies savas sajūtas un emocijas
Tās ir patiesais iemesls, kāpēc sāc kliegt. Visbiežāk iemesls kliegšanai ir dusmas un bailes.
Dusmas ir reakcija uz vēlmi, lai viss notiek tieši tā, kā gribi tu. Psihologi to sauc par egocentrismu. Sajūtu "Visam jānotiek tā, kā gribu es" var mēģināt pamazām nomainīt uz apzinātu domu "Es neesmu Dievs, kas visu zina labāk. Es varu arī nezināt, kas ir labākais, ko manam bērnam vajag.". Tiklīdz jūti, ka atkal jau visu zini labāk, ievelc elpu un pajautā sev, vai tiešām tas, ko vēlies panākt, ir vienīgais un vispareizākais risinājums. Varbūt ir iespējami arī citi rīcības varianti, ne tikai arguments "Jo es tā gribu!"
Vēl vienas spēcīgas emocijas ir bailes. Par ko tik var baidīties vecāki! Par bērna veselību, drošību, pareizu audzināšanu, pareizajiem draugiem un sekmēm vai nesekmību. Pajautā sev, kas ir tas, no kā baidies tu. Kas ir sliktākais, kas var notikt, ja bērns rīkoties ne tā, kā saka vecāki - mamma vai tētis.
Audzināšanas metode – kliegšana. Ko tā nodara bērnam?
Dažreiz tik ļoti dusmojos... Kā nekliegt uz bērnu?
"Cik reizes var atkārtot!?" Montesori metode, kas iemācīs bērnu visu izdarīt pēc pirmā lūguma
Visbiežāk bailes ir iracionālas, neloģiskas. Ne velti ir teiciens "Bailēm lielas acis". Pat tad, ja tev pašam šķiet, ka saikne "Ja viņš nedarīs TO, tad notiks TAS" šķiet pašsaprotama, tomēr visbiežāk tas, ka mazulis, piemēra, atsakās ēst brokastu putru, viņam nebūs nāvējoši, tāpēc aurot par šo faktu tiešām nav jēgpilni. Arī nosalušas rokas nenozīmē saslimšanu ar kādu neārstējami kaiti, gluži tāpat kā istabā nesavākti kluči nebūs iemesls vietēja mēroga traģēdijai...
Ir taču mammas, kas arī saviem 40 gadus vecajiem bērniem nenogurtoši atgādina, ka ejot ārā, jāuzliek galvā siltā cepure, citādi saslims... Nekas nemainās, bet atgādina un atgādina....Jo tā ir ierasts.
Vienīgais veids, kā sākt kontrolēt emocijas, ir vispirms tās apzināties, nosaukt skaļi vismaz sev, un tad sākt ar tām strādāt.
Saprast bērna uzvedības patieso motivāciju
Jebkura cilvēka rīcību nosaka viņu  iekšējā motivācija. Bērniem visbiežāk tā ir dabiskā vēlme izpētīt, uzzināt, noskaidrot. Zinātkārs un kustīgs bērns ir normāls bērns!  Turklāt jāņem vērā arī vecumposmu attīstības īpatnības. Vecākiem iestājas šoka stāvoklis, kad trīsgadnieks sāk izrādīt vēlmi pēc patstāvības. Viņš grib visu darīt pats un tikai pats. Protams, ka sākumā, un vēl ilgi nekas nesanāk, bet, ja šajā posmā vecāki atņem iniciatīvu, dusmīgi norādot "Pasteidzamies! Dod man!", tad tas turpmāk dzīvē bērns pat nemēģināt izrādīt iniciatīvu. Atkal jau būs iemesls dusmoties (un kliegt?), kāpēc viņš tāds "ņuņņa".
Vieglāk mazo būs saprast, noliekot sevi viņa vietā. Paskaties uz pasauli viņa acīm. Jā, jā, var pat nomesties četrāpus, lai ieraudzītu to, ko viņš redz un neredz, bet grib sasniegt vai ieraudzīt.
Iespējams, izdosies atsaukt atmiņā par ko uz tevi dusmojās vecāki. Un paturēt prātā, ka mazulis vienmēr cenšās izdarīt to labāko, ko viņš tobrīd spēj. Labāk viņš neprot, bet ar laiku iemācīsies.
Apzināties savas uzvedības stereotipus
Raksturīgi, ka cilvēki noteiktās situācijās rīkojas stereotipiski, proti, tā, kā ierasts. Tas ir gandrīz automātiski. Uz noteiktām emocijām ir noteikta veida reakcija un rīcība. Ja iepriekš ļoti uzvilka noteikta bērna balss intonācija vai rīcība, piemēram, atteikšanās no ēdiena, tad jau pie pirmajām šādas uzvedības pazīmēm ir viegli "aiziet pa gaisu" un sākt kliegt.  Psiholoģe apgalvo, ka 98% gadījumu tā vairs nav reakcija uz konkrēto situāciju, bet gan pieaugušā ierastā tipiskā reakcija uz pazīstamu kairinājumu.
Izveidot jaunu rīcības algoritmu un apzināti to izmantot
Izklausās vienkāršāk, nekā izdarāms, bet paveicams tas ir.
Bērns izdara kaut ko, uz ko parasti reaģē ar kliegšanu - apzinies, ko tieši tu šobrīd jūti (bailes, dusmas, aizkaitinājumu) - padomā, kā vēl var reaģēt uz esošo situāciju bez kliegšanas - pieņem savādāku lēmumu un rīkojies ne tā, kā parasti. Proti, neliedzot.
Ukraina Video padomi Valsts atbalsts Zīdainis Atkal skolā Atbild ginekologs Tēva loma Rudens veltes Āboli
"Dāmu paradīze" latvietes acīm
Soli pa solim: kā stādīt un audzēt rudens avenes un kazenes
Šodien vārdadienu svin Agris, Agrita
Ķemeru parkā bagātīgi zied aptuveni 600 skarainās hortenzijas. PLUS bezmaksas kāpiens ūdenstornī
2 vieglas receptes pilnīgi dabiska gaisa atsvaidzinātāja izgatavošanai
Hematoloģe Kristīne Bernāte: "Ģimenes ārstiem ir būtiska nozīme asins saslimšanu atklāšanā"
Viņš iemainīja sievu pret biroja administratori. Kāpēc tā notiek, skaidro psihologs
Kāpēc bērna uzvedība visneciešamākā tad, kad mamma ir līdzās?
Marinējam beciņas! Tantes Guntiņas sēņu marinādes sensenā recepte
Šķirtais tētis no Rīgas: Man ir 3 bērni, bet viņiem nepienāksies brīvpusdienas. Kāpēc tā?
Ķemeru parkā bagātīgi zied aptuveni 600 skarainās hortenzijas. PLUS bezmaksas kāpiens ūdenstornī
3 mīti par hemoroīdiem un kā sev palīdzēt?
Attālinātās mācības Bogustovu ģimenē – četri bērni, trīs dažādas skolas
Profesore: Par attiecībām ar bērniem atbildīgi vecāki. Vienmēr!
36 ieteikumi tiem, kuri cenšas būt labi tēvi
Anna Lieckalniņa atklāti par vardarbību ģimenē: "Sākumā viņi ir šarmanti, bet tad pēkšņi var iedot ar pannu pa galvu"
Vairāk rakstu no "Ģimene un attiecības"
© SIA Mammām un tētiem, 2022. Satura kopēšana un pārpublicēšana komerciālos nolūkos aizliegta.
All Copyright © SIA Mammām un tētiem. All rights reserved.